stanford-oval/wikipedia huggingface dataset:
Evelinan diskografia
Singlet

| Vuosi | Nimi | Lista> Singlelista | Lista> Latauslista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- |
| 2015 | ”Vuoristorataa” | – | – | – | – | 24K |
| 2015 | ”Rakkaudesta lajiin” (mukana Eevil Stöö) | – | – | – | – | 24K |
| 2015 | ”Honey” (mukana Mikael Gabriel) | 1 | 3 | 38 | 5 | 24K |
| 2016 | ”Sireenit” | 1 | 1 | 4 | 13 | 24K |
| 2016 | ”Sushi” (mukana JVG) | 3 | 2 | 3 | 77 | 24K |
| 2016 | ”Ei filtterii” | 2 | 4 | 2 | 62 | 24K |
| 2017 | ”Kylmii väreitä” | 2 | 2 | 2 | 22 | SOS |
| 2017 | ”Tornado” | 3 | 1 | 2 | 1 | SOS |
| 2017 | ”Katri Helena” | 4 | 3 | 4 | – | SOS |
| 2018 | ”Sun vika” | 1 | 1 | 1 | 14 | SOS |
| 2018 | ”Vielä kerran” | 4 | 1 | 4 | 58 | SOS |
| 2018 | ”F-F-F-Falling” | 7 | 3 | 7 | – | Vain elämää – kausi 9,ensimmäinen kattaus |
| 2018 | ”Leijonakuningas” | 14 | – | 14 | – | Vain elämää – kausi 9,ensimmäinen kattaus |
| 2018 | ”Asfalttiviidakkoon” | 6 | – | 6 | – | Vain elämää – kausi 9,ensimmäinen kattaus |
| 2018 | ”Klosetti” | – | – | – | – | Vain elämää – kausi 9,toinen kattaus |
| 2018 | ”Eloon!” | 18 | 2 | 19 | – | Vain elämää – kausi 9,toinen kattaus |
| 2018 | ”Aamu” | 11 | 3 | 11 | – | Vain elämää – kausi 9,toinen kattaus |
| 2018 | ”Nostalgiaa” | 2 | 4 | 2 | – | SOS |
| 2019 | ”Miks” | 3 | – | 4 | 42 | SOS |
| 2020 | ”Hitaasti” | 2 | – | 2 | 14 | III |
| 2020 | ”Liian vähän, liian myöhään” | 7 | – | 7 | – | III |
| 2020 | ”Mä en haluu tietää” | 13 | – | 13 | – | III |
| 2020 | ”DNA” | 10 | – | – | 47 | III |
| 2021 | ”Me ei kuuluta toisillemme” (mukana Ani) | 7 | – | – | 15 | Pehmee |
| 2022 | ”Kyynelii” | 3 | – | – | 10 | Pehmee |
| 2022 | "Sydän sulaa" | 15 | – | – | 1 | Pehmee |
| 2022 | "Miau" (mukana Theofuego) | 19 | – | – | – | 3½ |
| 2023 | ”Ikinä koskaan” | – | – | – | 51 | Pehmee |
| 2023 | "Onnellinen" (mukana Nelli Matula) | 8 | – | – | 42 | Pehmee |
| 2023 | "sä <3 mä" | 28 | – | – | – | Pehmee |
Singlet > Vierailijana

| Vuosi | Nimi | Lista> Singlelista | Lista> Latauslista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- |
| 2014 | ”Himalaja” (Aste, mukana Evelina) | 17 | 18 | 43 | – | 2.0 |
| 2015 | ”Takajeejee” (JVG, mukana Evelina) | 2 | 1 | 3 | 53 | 247365 |
| 2016 | ”Kombo” (Brädi, mukana Evelina) | 12 | 5 | 43 | – |  |
| 2019 | ”Kalenterist tilaa” (JVG, mukana Evelina) | 4 | – | 4 | – | Rata/Raitti |
| 2021 | ”Suomipoppia” (Anssi Kela, Maija Vilkkumaa, Toni Wirtanen ja Evelina) | – | – | – | 21 |  |
| 2021 | ”Levoton tyttö” (Abreu, mukana Evelina ja Nelli Matula) | 4 | – | – | 3 | Vain elämää, kausi 12 – Ensimmäinen kattaus |
Singlet > Muut listasijoitukset

| Vuosi | Nimi | Lista> Singlelista | Lista> Latauslista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- |
| 2016 | ”Fuulaa” (mukana Julma H) | 16 | – | 16  | – | 24K |
| 2016 | ”Tanssin sun kaa” | – | 7 | – | – | 24K |
| 2016 | ”24K” | – | 23 | 46 | – | 24K |
| 2019 | ”Maalauksii” | – | – | 25 | – | SOS |
| 2019 | ”SOS” | – | – | 50 | – | SOS |
| 2023 | ”Rovio” | 30 | – | – | – | Pehmee |
Musiikkivideot

”Vuoristorataa” (2015 – ohj. Samu Amunét)
”Rakkaudesta lajiin” (2015 – ohj. Antti Nikunen)
”Honey” (2015 – ohj. Samu Amunét)
”Fuulaa” (2016 – ohj. Aleksi Koskinen)
”Kylmii väreitä” (2017 – ohj. Teemu Saario ja Mikko Antikainen)
”Sun vika” (2018 – ohj. Mikko Harma)
”Sahara” (2019 – ohj. Mikko Harma)
”Mä en haluu tietää” (2020 – ohj. Mikko Harma)
”Me ei kuuluta toisillemme” (2021 – ohj. Misael Sinen)
Muut julkaisut

| Vuosi | Nimi | Albumi |
| --- | --- | --- |
| 2012 | ”Super Bass” | The Voice of Finland |
| 2015 | ”Kultakehykset” (Robin, mukana Evelina) | Yhdessä |
Housing and Development Board

HDB:n rakennus keskituloisille
Housing and Development Board eli HDB on Singaporen valtion virasto, joka on vastuussa julkisin varoin rahoitetuista asunnoista Singaporessa. Se perustettiin vuonna 1960 tehtävänään tarjota singaporelaisille edullisia ja laadukkaita asuntoja.
Viidessäkymmenessä vuodessa se on tuottanut yli 900 000 asuntoa. 2010-luvulla sillä on 23 aluetoimistoa ja kaikkiaan 4 800 hengen henkilökunta.
Perustaminen

Kun HDB:n perustamisesta päätettiin, Singaporessa oli paljon slummeja. Alle 10 prosenttia Singaporen 1,6 miljoonasta asukkaasta omisti asunnon. Hökkelikylissä asuttiin ilman viemäröintiä tai muita yhteiskunnan peruspalveluita.
Asuntopula ratkaistiin pääosin ensimmäisen kymmenen vuoden aikana. Jo ensimmäisen viiden vuoden aikana HDB rakennutti 55 000 asuntoa.
Asunnot

HDB rakennuttaa asunnot ja myy ne sitten edulliseen hintaan  asuntoa tarvitseville asukkaille.
Asunnot > Asunnon saanti ja asuntolainojen myöntäminen

Singaporelaiset voivat saada valtiolta jopa 99 vuoden asuntolainoja. Lainoja ja asuntoja ei kuitenkaan myönnetä kaikille, vaan  niissä on tarveharkintaa ja jonoja.
Asunnot > Vuokraaminen

HDB:n rakennuttamien asuntojen antaminen vuokralle on  periaatteessa luvallista vain HDB:n myöntämällä erikoisluvalla.
Aiheesta muualla

Kuvia tai muita tiedostoja aiheesta Housing and Development Board Wikimedia Commonsissa
Singaporen ensimmäinen HDB-rakennus Pearl Banks Apartments valmistui vuonna 1976 ja purettiin vuonna 2020
Hvaldimir

Varoituskyltti Hammerfestin satamassa. Kyltissä kielletään norjaksi ja englanniksi Hvaldimirin häiritseminen.
Hvaldimir on vuoden 2019 huhtikuussa Pohjois-Norjan Hammerfestin lähellä ensimmäistä kertaa tavattu maitovalasuros, jolla oli havaintohetkellä päällään kameravaljaat. Kalastajat vapauttivat ihmisiin tottuneelta vaikuttaneen uroksen valjaista ja se jäi alueelle. Urosta epäiltiin Venäjällä koulutetuksi vakoiluvalaaksi ja se nimettiin Hvaldimiriksi. Nimessä yhdistyvät norjan kielen valasta tarkoittava sana hval ja Venäjän presidentin Vladimir Putinin etunimi. Hvaldimir löydettiin kellumassa kuolleena Risavikan lahdella elokuun lopulla 2024.
Havainnot ja reaktiot > Ensimmäinen kohtaaminen

Valas näyttäytyi ensimmäisen kerran 26. huhtikuuta 2019 Ingøyan saaren edustalla Hammerfestin pohjoispuolella, lähellä Rolvsøyan saaren Tufjordin kylää. Uroksella oli yllään tiukat kameravaljaat, joista se yritti vapautua hankaamalla itseään veneitä vasten. Valjaista erotettiin teksti ”Equipment St. Petersburg”. Eläintenpelastushenkilöstö ja kalastajat ponnistelivat vapauttaakseen valaan valjaista. Lopulta kalastaja Joar Hesten puki ylleen pelastautumispuvun, hyppäsi veteen löysäämään valjaiden soljet, ja vapautti uroksen.
Vapautettu Hvaldimir palasi useana päivänä veneille pyytämään ruokaa ja leikkimään noutoleikkiä. Se osoitti olevansa erittäin kesy ja tuli kutsuttaessa luokse. Valas piti erityisesti hengitysaukon kohdalta rapsuttamisesta. Myöhemmin valas seurasi yhtä veneistä Hammerfestin satamaan saakka. Norjan kalastusvirasto ja poliisi kehottivat yleisöä olemaan ruokkimatta valasta ja jättämään sen muutenkin rauhaan. Pelkona oli, että stressaantuneena valaasta tulisi aggressiivinen tai miekkavalas Keikon tavoin liian riippuvainen ihmisistä.
Havainnot ja reaktiot > Hvaldimir jää Norjan rannikolle

Hvaldimiria ehdotettiin sijoitettavaksi islantilaiselle suojelualueelle, jossa oli kaksi sinne aiemmin sijoitettua Kiinasta lähtöisin olevaa maitovalasta. Koska Hvaldimir näytti pyrkivän hankkimaan itse ravintonsa, kalastusvirasto päätti olla siirtämättä urosta. Norjan merentutkimuslaitos suositteli julkkisvalaan palauttamista Venäjällä sijaitsevaan laitokseen, jos se oppisi omavaraiseksi. Muutamaa päivää myöhemmin kävi kuitenkin ilmi, että valas oli aliravittu. Hammerfestin kunta otti vastuun asiasta ja kalatalousvirasto suostui Hvaldimirin ruokkimiseen.
Yleisö teki runsaasti lahjoituksia, joilla yritettiin varmistaa valaan riittävä ruokinta. Norwegian Orca Survey aloitti Hvaldimirin ruokinnan. Orca Survey opetti Hvaldimirille myös käsieleitä, joiden avulla se saatiin makaamaan veneen vieressä mahdollista tulevaa lääketieteellistä hoitoa varten. Toivottiin, että Hvaldimiria ei tulevaisuudessa enää tarvitsisi ruokkia. Hvaldimir selviytyikin ainakin yhdestä vakavasta sairastumisesta. Valaan raportoitiin  loukkaantuneen myös kalastajan koukusta.
Hvaldimir oli Hammerfestin nähtävyys useamman kuukauden, kunnes poistui satamasta heinäkuussa 2019. Se oli ilmeisesti oppinut löytämään ruokansa itsenäisesti. Valas havaittiin saman vuoden elokuussa useita kertoja lähellä Seilandia, Hammerfestin ja Altan välissä sijaitsevaa saarta. Syyskuun alussa Hvaldimir ui Altan satamaan, ja siinä havaittiin potkurien aiheuttamia vammoja. Altassa ihmisten nähtiin heittelevän valasta esineillä ja työntävän niitä uroksen suuhun. Hvaldimir poistui Altasta, mutta ilmestyi myöhemmin Lappeaan.
Hvaldimirista dokumenttia tehnyt amerikkalainen elokuvantekijä Regina Crosby yritti marraskuussa 2019 kerätä 10 000 dollaria siirtääkseen valaan Huippuvuorille. Siirto ei kuitenkaan toteutunut. Toukokuussa 2021 Hvaldimir eli edelleen Norjan rannikolla, ja se oli tuttu näky sekä kalatilojen herkkuapajilla että turistien keskuudessa.
Havainnot ja reaktiot > Hvaldimirin kohtaamiset ihmisten kanssa

4. toukokuuta 2019 Hammerfestissä vietetyn päivän jälkeen 25-vuotias Ina Mansikka suuntasi ystävänsä kanssa kaupungin satamaan etsimään Hvaldimiria. Mansikan taskussa ollut iPhone putosi veteen. Epäonni muuttui iloksi, kun kävi ilmi, että Hvaldimir haki veteen tippuneen puhelimen ja palautti sen omistajalleen. Mansikan Instagramiin lataamalla videolla nähdään, kuinka hän kiittää valasta rapsuttamalla sitä leuan alta.
Kesäkuussa 2019 Hvaldimir leikki useampaan optteeseen sukeltajien kanssa. Yhdeltä sukeltajalta valas veti veitsen tupesta, toisia uros ilahdutti osallistumalla vedenalaisen droonin testaamiseen.
Syyskuussa 2019 Joachim Larssen meloi kajakillaan kohti Hammerfestin satamaa. Hvaldimir ui suoraan kajakin viereen hakemaan huomiota. Kun Larssen irrotti GoPro-kameransa päähihnasta kuvatakseen valasta pinnan alla, Hvaldimir vei kameran Larssenilta ja pudotti sen pohjaan. Hvaldimir kuitenkin nouti kameran ja palautti sen omistajalleen. Aiemmin samassa kuussa Hvaldimirin nähtiin leikkivän luonnonvaraisen harmaalokin kanssa. Hvaldimir kiusasi lokkia niin, että lintu pudotti juuri pyydystämänsä kalan.
Marraskuussa 2019 nettiin ilmestyi Norjan rannikolla kuvattu video maitovalaasta, joka saattoi olla Hvaldimir. Yksilö leikki noutoleikkiä rugbypallolla.
Teoriat valaan alkuperästä ja nimeäminen

Hvaldimirin yllä löytöhetkellä olleet kameravaljaat ja niiden nimilappu herättivät epäilyksiä, että Venäjä oli kouluttanut valaan vakoilutarkoituksiin. Sekä Yhdysvaltojen että Venäjän asevoimien tiedetään ylläpitäneen valaiden koulutusohjelmia. Venäjällä ohjelmissa oli käytetty myös maitovalaita. Eräs venäläinen meritutkija kertoi kuitenkin norjalaiselle kollegalleen, että Hvaldimirin valjaat eivät olleet venäläisten tutkijoiden käyttämää tyyppiä.
Venäjän armeijan tiedottaja eversti Viktor Baranets vastasi vakoiluepäilyihin sanomalla ”jos käyttäisimme tätä eläintä vakoilemiseen, luuletteko, että liittäisimme mukaan matkapuhelinnumeron, jossa on viesti ’soita tähän numeroon’?” Baranets ei kuitenkaan kiistänyt, etteikö valas olisi voinut paeta Venäjän laivastolta, jonka laivastotukikohta Murmanskissa on suhteellisen lähellä valaan löytöpaikkaa Hammerfestia.
Venäläinen vakoiluteoria innoittamana sanomalehti Verdens Gang nimesi valaan Hvaldimiriksi. Pian Norjan yleisradioyhtiö NRK ilmoitti, että Hvaldimir oli myös heidän yleisöäänestyksensä voittanut nimi. Toiseksi NRK:n äänestyksessä sijoittui ”Joar” valaan vapauttaneen kalastajan mukaan. Kolmanneksi tuli ehdotus ”agentti James Beluga”.
Venäläinen laivastoasiantuntija Mihail Barabanov kertoi uskovansa, että valas oli ollut osa eläintieteellistä seurantaprojektia. Toukokuun lopulla 2019 julkisuuteen nousi satelliittikuvia, joissa kerrottiin näkyvän venäläinen Olenja Guban tukikohta. Kuvissa meressä näkyi karsinoita, joissa saattoi olla mahdollista pitää valaita.
Norjan entinen Murmanskin konsuli Morten Bikeby on ehdottanut, että Hvaldimir on terapiaeläin vammaisten lasten kanssa työskentelevästä Arctic Circle Padi Dive and Lodge -keskuksesta lähellä Venäjän ja Norjan rajaa.  Hvaldimir saattoi olla Semjon, maitovalas, joka sijoitettiin keskukseen nuorena merileijonien hyökkäyksen jälkeen. Semjon esiintyi myös artikkelissa, jonka Vikeby kirjoitti laitoksesta vuonna 2008 Fiskeribladet -lehdessä. Valjaat oli Bikebyn mukaan tarkoitettu lapsia kuljettavan veneen hinaamiseen. Arctic Circle Padi Dive and Lodge ei enää käyttänyt maitovalaita terapiatarkoituksiin. Vikeby ehdottikin, että Hvaldimiria käytetään Hammerfestin mainostamiseen.
Aiheesta muualla

Hvaldimir Foundation (Arkistoitu – Internet Archive), Norwegian Orca Survey
Hvaldimir Hammerfestin satamassa
Igor Malkov

Igor Malkov (s. 9. helmikuuta 1965) on entinen Neuvostoliittoa urallaan edustanut pikaluistelija.
Malkov oli uransa huipulla 1980-luvulla. 1984 talviolympialaisissa Sarajevossa hän voitti kultaa 10 000 metrillä ja saavutti hopeaa 5 000 metrillä vain kahden sadasosan erolla voittajaan, Ruotsin Tomas Gustafsoniin.
Maaliskuussa 1984 Malkov luisteli 10 000 metrillä uuden maailmanennätyksen 14.21,51. Myöhemmin hänen ilmoitettiin luistelleen alle 14 minuutin, mutta kansainvälinen luisteluliitto ei hyväksynyt ennätystä.
Miesten 10 000 metrin pikaluistelun olympiavoittajat
Igor Matovič

| Igor Matovič |
| --- | --- |
 Matovič vuonna 2020.
Slovakian pääministeri
 21.3.2020–1.4.2021  
Presidentti:  Zuzana Čaputová
Edeltäjä:  Peter Pellegrini
Seuraaja:  Eduard Heger
Henkilötiedot
Syntynyt: 11. toukokuuta 1973 (ikä 51)  Trnava, Tšekkoslovakia
Puoliso:  Pavlína Matovičová
Tiedot
Puolue:  Tavalliset ihmiset
Koulutus:  Bratislavan Comenius-yliopisto
Aiheesta muualla
matovic.blog.sme.sk
Igor Matovič (s. 11. toukokuuta 1973 Trnava, Tšekkoslovakia) on slovakialainen poliitikko, joka toimi Slovakian pääministerinä vuosina 2020–2021. Hän oli ennen poliittista uraansa liikemies.
Maaliskuussa 2021 Matovič joutui eroamaan virastaan tilattuaan venäläistä Sputnik V -koronavirusrokotetta. Matovičia oltiin jo aiemmin kritisoitu koronaepidemian huonosta hoitamisesta. Uudeksi pääministeriksi nousi Matovičin hallituksessa talousministerinä toiminut Eduard Heger. Matovič jatkaa Hegerin hallituksen talousministerinä.
Matovič perusti Tavalliset ihmiset -puolueen vuonna 2010. Puolue tunnetaan erityisesti korruptiota vastustavasta linjastaan. Hän nousi heti puolueen perustamisvuonna Slovakian parlamenttiin.
Matovič tunnetaan politiikassa provokatiivisesta ja poliittisesti epäkorrektista esiintymisestään. Vuonna 2010 tukeakseen kansanedustajien rikosoikeudellista koskemattomuutta rajoittavaa kansanäänestystä hän pysäköi autonsa tahallisesti keskelle kävelykatua Bratislavassa. Kun poliisit ja hinausauto tulivat paikalle, Matovič todisti olevansa kansanedustaja, siksi hänet Slovakian sen hetkisen lain mukaan jätetettiin rankaisematta. Vuonna 2012 Matovič teki julkisesti valheenpaljastuskokeen todistaakseen, että hän ei ole ottanut lahjuksia vastaan. Matovič kehotti samalla myös muita parlamentin jäseniä tekemään saman kokeen. Suurin osa parlamentin jäsenistä kuitenkin kieltäytyi ja piti Matovičin ehdotusta loukkaavana.
Igor Makarov (jääkiekkoilija)

| Igor Makarov |
| --- | --- |

Henkilötiedot
Syntynyt: 19. syyskuuta 1987 (ikä 37) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  oikea
Pituus:  186 cm
Paino:  92 kg
Seura
Seura:  HK Sibir Novosibirsk
Sarja:  KHL
Pelinumero:  25
Pelaajaura
Pääsarjaura:  2004–
Aik. seurat:  HK Krylja Sovetov Moskova (Vysšaja Liga) SKA Pietari RSL/KHL) Dinamo Moskova (KHL) Rockford IceHogs (AHL) HK Neftehimik Nižnekamsk (KHL) TsSKA Moskova (KHL) Salavat Julajev Ufa (KHL) Avangard Omsk (KHL)
NHL-varaus:  33. varaus, 2006 Chicago Blackhawks
Igor Sergejevitš Makarov (ven. Игорь Сергеевич Макаров, s. 19. syyskuuta 1987 Moskova, Venäjän SFNT, Neuvostoliitto) on venäläinen jääkiekkoilija, joka edustaa KHL-joukkue HK Sibir Novosibirskia. Makarov on pelannut aiemmin NHL:ssä Chicago Blackhawksissa ja sen farmijoukkueessa Rockford IceHogsissa.
Ihsahn

| Vegard Sverre Tveitan |
| --- | --- |
 Ihsahn vuoden 2010 Hellfestissä.
Henkilötiedot
Syntynyt: 10. lokakuuta 1975 (ikä 49)
Ammatti:  muusikko, lauluntekijä, tuottaja
Muusikko
Taiteilijanimi:  Ihsahn
Aktiivisena:  1990–
Tyylilajit:  black metal, tekninen death metal, folk metal, ambient, sinfoninen black metal, progressiivinen metalli
Soittimet:  kitarat, basso, kosketinsoitin, piano, musiikkiohjelmointi
Yhtyeet:  Embryonic, Emperor, Peccatum, Thou Shalt Suffer
Levy-yhtiöt:  Candlelight Records
Aiheesta muualla
www.ihsahn.com
  [ Muokkaa Wikidatassa ] [ ohje ]  
Ihsahn (oik. Vegard Sverre Tveitan, s. 1975) on norjalainen säveltäjä, kitaristi, basisti, kosketinsoittaja sekä laulaja. Hän on parhaiten tunnettu black metal -yhtyeestään Emperorista, joka on yksi luokkansa tärkeimmistä nimistä.
Ihsahn on myös soittanut Thou Shalt Sufferissa ja vaimonsa Ihrielin kanssa Peccatumissa. Hänellä on vaimonsa kanssa kaksi lasta.
Diskografia > Studioalbumit

The Adversary (2006)
angL (2008)
After (2010)
Eremita (2012)
Das Seelenbrechen (2013)
Arktis. (2016)
Ámr (2018)
Ihsahn (2024)
Aiheesta muualla

Kuvia tai muita tiedostoja aiheesta Ihsahn Wikimedia Commonsissa
Ihsahnin virallinen sivusto
Emperorin virallinen sivusto
Folklandia

Folklandia on kansanmusiikin ja kansantanssin kansainvälinen 24 tunnin laivafestivaali. Se järjestetään Silja Europa -aluksella Helsinki–Tallinna–Helsinki-reitillä joka tammikuu. Ensimmäisen kerran festivaali järjestettiin vuonna 1996.
Osanottajia on noin 3000. Esiintymispaikkoina ovat laivan konserttisalit, ravintolat, baarit, aulat ja käytävät – myös saunaosastolla on ohjelmaa, jo perinteiseksi tullut "Tupsun juureen", tuhmien laulujen yhteislaulutilaisuus. Keskiyöllä joka puolella laivaa yhdytään yökatrilli-tanssiin.
Esiintyjinä on kotimaisen kansanmusiikin ja -tanssin kärkinimien lisäksi ulkomaalaisia esiintyjiä. Folklandia tarjoaa esiintymismahdollisuuden monille harrastajaryhmille. Suuren laivan auloissa ja käytävillä soitetaan, lauletaan ja tanssitaan myös vapaamuotoisesti. Festivaalin yhteydessä pidetään tikkuristi-tanssin SM-kilpailu sekä ilmakanteleen SM-kilpailu.
Folklandia-festivaalin pääjärjestäjä on Suomen Nuorisoseurat. Lisäksi mukana järjestelyissä ovat kaikki kansantanssin ja -musiikin valtakunnalliset järjestöt sekä festivaalijärjestäjät. Folklandia on paikka, jossa eri festivaali- ja tapahtumajärjestäjät esittelevät tulevan vuoden tapahtumia ja niiden ohjelmaa. Kansantanssijärjestöjen ja kulttuurihallinnon edustajat kokoontuvat Folklandian lähtöpäiväksi Turkuun kansantanssiparlamenttiin, jossa käsitellän alan ajankohtaisia asioita.
Folklandia 2008

Folklandia-risteily 2008 järjestettiin 11.–12.1. Samalla avattiin vuoden teema: Folkriitti.
Musiikkia esittivät esimerkiksi Sanna Kurki-Suonio Trio, Hilja Grönfors yhtyeineen, Piiskaajat, Dagán, Avaruuden Ikkuna, Kouon Frouva ja Styrmanslaget. Risteilyn tanssiesiintyjiä olivat muun muassa Jutarinki, Motora, Lovisa Folkdansare ja Siilinjärven kansantanssijat. Tanssiteatteria laivalle toi tanssiteatteri Minimin Absolut Finland ja kansainvälistä väriä Mad Ice Itä-Afrikasta, Razzadory Venäjältä, Ranarim ja Namo Ruotsista sekä monikansallinen Baltic Crossing.
Vuoden kansantanssiyhtyeeksi 2008 valittiin nuorisoseura Motora Joensuusta. Kansanmusiikin ja -tanssin edistämiskeskuksen Vuoden Wäinö -tunnustuspalkinto jaettiin kahden naisen kansanmusiikki ja -tanssiryhmä Puhtille.
Vuoden Nuori Pelimanni -palkinnon vuonna 2008 sai eteläpohjalainen kansanmusiikkiyhtye Haka. Suomen Kansanmusiikkiliitto ja Koirasen perhe valitsevat vuosittain ansioituneita tai hyvän ennusteen omaavia nuoria, alle 24-vuotiaita pelimanneja tai kansanmusiikin tekijöitä vastaanottamaan pienen kannustusstipendin Juho-Antti Koirasen (1979–2004) muistorahastosta.
Folklandian kummiyhtyeeksi nimettiin Riemukupla. Nimeämisen tavoitteena on tukea nuorten yhtyeiden kehitystä ja osaamista tanssisoiton alalla.
Folklandia 2009

Folklandia-risteily 2009 järjestettiin 9.–10. tammikuuta. Vuoden Wäinöksi valittiin muusikko Ilpo Saastamoinen.
Folklandia 2010

15. Folklandia-risteily seilattiin 8.–9.1.2010. Vuoden 2010 Nuoreksi Pelimanniksi valittiin Antti-J. Janka-Murros.
Folklandia 2011

16. Folklandia-risteily seilattiin 7.–8.1.2011. Osallistujia oli 3 000, joista lähes 1000 esiintyjää. Esiintyjäryhmiä oli 117. Vuoden Nuoren Pelimannin tittelin sai kanteleensoittaja Anna Wegelius. Vuoden Wäinö 2011 -palkinnon sai perinteentutkija Anneli Asplund. Kanteleliitto myönsi vuoden 2010 kanteletunnustuksen Vilma Timoselle. Tikkuristikisan Suomen mestaruuden 2011 voitti Motora-kansantanssiseuran tanssija Timo Salonen. Tanhu!-kilpailun, jossa etsittiin Suomen karismaattisinta ja taitavinta kansantanssiparia, voittivat Hanna Poikela ja Viljami Pekkala.
Folklandia 2012

17. Folklandia-risteily seilattiin 13.–14.1.2012. Osallistujia oli 3 000, joista esiintyjiä 1 000. Esiintyjäryhmiä oli 142, joista 104 soitinyhtyeitä ja 38 tanssiryhmiä. Taustajärjestäjiä vuoden 2012 risteilyllä oli yhteensä 51. Vastaavana järjestäjänä toimi Suomen Nuorisoseurojen Liitto / Pispalan Sottiisi.
Vuoden Nuoren Pelimannin tittelin saivat Venla-Vanamo ja Sampo-Elias Asikainen Valkealasta.. Vuoden Wäinö 2012 -palkinnon sai Ann-Mari Häggman. Kanteleliitto myönsi vuoden 2011 kanteletunnustuksen Nurmeksen museon Kantele eläväksi -hankkeelle. Vuoden Kultakantele-tunnustus myönnettiin soitinrakentaja Jukka Mäkelälle ja Jaakko Nososelle. Pispalan Sottiisin vuoden 2012 kansantanssiyhtyeeksi nimettiin Tahdittomat Jokioisilta. Tikkuristikisan Suomen mestaruuden 2012 voitti Veera Snellman Helsingistä, toiseksi sijoittui Esko Kataja Jyväskylästä ja kolmanneksi Ella Snellman Helsingistä.
Folklandia 2013

18. Folklandia-risteily järjestettiin 11.–12.1.2013. Vuoden Nuoren Pelimannin tittelin sai kansanmusiikkiyhtye Tradikaali. Vuoden Wäinö 2013 -palkinnon sai Arja Kastinen.
Folklandia 2014

19. Folklandia-risteily järjestettiin 10.–11.1.2014. Risteily siirtyi Helsinki–Tallinna-välille.
Folklandia 2015

20. Folklandia-risteily järjestettiin 9.–10.1.2015.
Aiheesta muualla

Folklandian kotisivu.
Isomorfinen seossarja

Isomorfisessa seossarjassa mineraalin kemialliseen koostumukseen vaikuttaa yksi tai useampi ionipari, joilla on kyky korvata toisiaan. Ionien (ja alkuaineiden) korvautumista toisillaan mineraalin hilassa kutsutaan diadokiaksi. Isomorfia on mineraalien kyky muodostaa isomorfisia seossarjoja.
Esimerkiksi oliviini muodostaa isomorfisen seossarjan (Mg,Fe)2SiO4, jonka magnesiumpäätejäsen (Mg2SiO4) on forsteriitti ja rautapäätejäsen (Fe2SiO4) on fayaliitti.
Nimensä isomorfia on saanut kreikasta, ja se tarkoittaa ”samaa muotoa”. Ennen uskottiin, että mineraalit, joilla on sama kidemuoto, voivat muodostaa isomorfisia seossarjoja. Oikeasti kaikki kidemuodoltaan samanlaiset mineraalit eivät kuitenkaan muodosta isomorfisia seossarjoja (kuten vuorisuola ja lyijyhohde), eivätkä kaikki isomorfisen seossarjan muodostavat mineraalit ole kidemuodoltaan täysin samanlaisia.
Aiheesta muualla

Colgate University
Isonkivenletto

Isonkivenletto
| --- | --- |
Muut nimet:  Itäpohjanletto
Sijainti:  65°9′29.67″N, 025°1′11.06″E, Oulu Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Isonkivenletto on saari Oulun edustalla Haukiputaan ja Kellon kaupunginosien rajalla, Perämerellä, noin kahdeksan kilometrin päässä mantereelta. Merikarttaan ja vanhaan peruskarttaan saari on merkitty nimellä Itäpohjanletto.
Isonkivenletto on korkea, vähäpuustoinen lohkareikkoluoto. Saaren lakiosia peittävät vadelmapensaat sekä harmaaleppäpensaikko, pihlajat ja mäntymetsä; pohjoispää on niittyä. Kasvilajisto on niukka. Lintulajeja ovat selkälokki ja tiirat. Aiemmin saarella pesi myös riskilöitä (Cepphus grylle), mutta sittemmin laji on hävinnyt Oulun edustan merialueelta.